pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท. จับมือ กอช. เดินหน้าขับเคลื่อนโครงการส่งเสริมวินัยการออม และสร้างความมั่นคงให้บุคลากรในหน่วยงาน
วันพฤหัสบดีที่ 27 ธันวาคม 2561
มท. จับมือ กอช. เดินหน้าขับเคลื่อนโครงการส่งเสริมวินัยการออม และสร้างความมั่นคงให้บุคลากรในหน่วยงาน
มท. จับมือ กอช. เดินหน้าขับเคลื่อนโครงการส่งเสริมวินัยการออม
และสร้างความมั่นคงให้บุคลากรในหน่วยงาน
เมื่อวันที่ 26 ธ.ค. 61 เวลา 10:00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทย เป็นประธานการประชุมชี้แจงการรับสมัครสมาชิกกองทุนการออมแห่งชาติ (กอช.) เพื่อเป็นของขวัญปีใหม่ พ.ศ. 2562 แก่ลูกจ้างเหมาบริการรายบุคคล โดยมีลูกจ้างเหมาบริการในสังกัดสํานัก ศูนย์ กอง กลุ่มงาน ร่วมรับฟังเป็นจํานวนกว่า 200 คน
รองปลัดกระทรวงมหาดไทย กล่าวว่า ตามที่รัฐบาลได้มีนโยบายเพื่อส่งเสริมให้ผู้ที่ประกอบอาชีพอิสระหรืออยู่นอกระบบบําเหน็จบํานาญของรัฐได้ออมเงินเพื่อใช้ในยามเกษียณ ภายใต้การดําเนินการของ “กองทุนการออมแห่งชาติ หรือ กอช.” กระทรวงมหาดไทยได้เล็งเห็นความสําคัญในการส่งเสริมการออม จึงได้จัดกิจกรรมส่งเสริมการออมขึ้นในวันนี้ พร้อมทั้งเปิดรับสมัครสมาชิกกองทุนการออมแห่งชาติ (กอช.) โดยได้รับเกียรติจากนางสาวจารุลักษณ์ เรืองสุวรรณ เลขาธิการ กอช. ร่วมให้ความรู้เกี่ยวกับสิทธิประโยชน์ของการเป็นสมาชิก กอช. ให้กับบุคลากรในสังกัดสํานักงานปลัดกระทรวงมหาดไทย
สําหรับการออมตามโครงการดังกล่าว ผู้ที่มีความสนใจสมัครสมาชิก กอช. สามารถสะสมโดยมีการออมขั้นต่ํา 50 บาท/ครั้ง/เดือน สูงสุด 13,200 บาท/ปี ซึ่งสมาชิกจะได้รับประโยชน์ 3 ต่อ ได้แก่ บํานาญตลอดชีพ 840 - 7,380 บาท/เดือน รัฐบาลค้ําประกัน และสามารถใช้ลดหย่อนภาษีได้ โดยที่ผ่านมากระทรวงมหาดไทย และ กอช. ได้ร่วมกันขับเคลื่อนงานเพื่อเพิ่มสมาชิกกลุ่มเป้าหมายทั้งในภูมิภาค และขับเคลื่อนการทํางานผ่านกลไก “คณะอนุกรรมการขับเคลื่อนการดําเนินงานกองทุนการออมแห่งชาติในระดับพื้นที่” และได้มีการประชาสัมพันธ์สร้างการรับรู้ในระดับพื้นที่ผ่านการจัดประชุมขับเคลื่อนโครงการส่งเสริมวินัยการออมกับ กอช. ในระดับพื้นที่ ซึ่งมีจังหวัดนําร่องเข้าร่วมดําเนินการในการจัดกิจกรรมดังกล่าวไปแล้วจํานวน 4 จังหวัด ในพื้นที่ภาคอีสาน ได้แก่ จังหวัดอุบลราชธานี ยโสธร ร้อยเอ็ด และจังหวัดกาฬสินธุ์ เมื่อวันที่ 21 – 22 ธันวาคม 2561 ที่ผ่านมา ซึ่งมีผู้เข้าร่วมกิจกรรมจํานวนกว่า 2 พันคน
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยพร้อมให้การสนับสนุน กอช. ในการส่งเสริมการออม โดยผ่านกลไกการทํางานระดับในจังหวัดอย่างต่อเนื่อง โดยมีผู้ว่าราชการจังหวัดเป็นแกนหลักสําคัญ พร้อมกับหน่วยงานท้องที่และท้องถิ่น ตลอดจนหน่วยงานภายใต้การกํากับดูแลของกระทรวงมหาดไทยที่จะส่งเสริมการสร้างวินัยการออมของประชาชนให้เกิดผลอย่างเป็นรูปธรรม สร้างหลักประกันและความมั่นคงให้กับชีวิต ลดความเหลื่อมล้ําในสังคม และสร้างความเข้มแข็งด้านเศรษฐกิจอย่างยั่งยืนต่อไป ทั้งนี้ ผู้ที่สนใจสามารถสอบถามข้อมูลเพิ่มเติมได้ที่ กองทุนการออมแห่งชาติ (กอช.) เว็บไซต์ www.nsf.or.th หรือ สายด่วนเงินออม 02-049-9000
รัฐบาลไทย-ข่าวทำเนียบรัฐบาล-รมว.สธ.เร่งใช้เทคโนโลยีดิจิทัลพัฒนาระบบสาธารณสุขไทยมุ่งสู่ MOPH 4.0
วันอังคารที่ 23 ตุลาคม 2561
รมว.สธ.เร่งใช้เทคโนโลยีดิจิทัลพัฒนาระบบสาธารณสุขไทยมุ่งสู่ MOPH 4.0
รัฐมนตรีว่าการกระทรวงสาธารณสุข ให้โรงพยาบาลและหน่วยงานในสังกัด ใช้ระบบเทคโนโลยีดิจิทัลพัฒนาระบบบริการ ระบบบริหารจัดการ เพิ่มประสิทธิภาพบริการประชาชน สะดวก รวดเร็ว ลดแออัด
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวถึงนโยบายปฏิรูประบบสาธารณสุข ด้านระบบเทคโนโลยีสารสนเทศด้านสุขภาพ ว่ากระทรวงสาธารณสุข มีนโยบายให้โรงพยาบาลและหน่วยงานในสังกัด ปรับเปลี่ยนระบบการทํางานให้เข้าสู่ระบบดิจิทัล นําเทคโนโลยีดิจิทัลมาช่วยพัฒนาระบบบริการและระบบบริหารจัดการให้เกิดผลเป็นรูปธรรม เพื่อให้ประชาชนได้รับบริการที่มีคุณภาพ รวดเร็ว ปลอดภัย ทั่วถึง เท่าเทียม เจ้าหน้าที่มีระบบปฏิบัติงานที่ทันสมัย มีประสิทธิภาพ ไร้รอยต่อ ผู้บริหารมีระบบสารสนเทศสุขภาพที่มีคุณภาพ ทันสถานการณ์ มุ่งสู่การเป็น MOPH 4.0 ตามยุทธศาสตร์ของกระทรวงสาธารณสุข
ศาสตราจารย์คลินิก เกียรติคุณ นายแพทย์ปิยะสกล กล่าวต่อว่า การนําเทคโนโลยีด้านดิจิทัลมาใช้นั้น มุ่งเน้นพัฒนาระบบบริการให้ครอบคลุมระบบสุขภาพชุมชน เช่น การนําเทคโนโลยีปัญญาประดิษฐ์ (AI : Artificial Intelligent) มาช่วยในการตรวจวินิจฉัย และการพัฒนาให้เป็นสมาร์ท ฮอสปิตัล (Smart Hospital) ที่มีการนําเทคโนโลยีด้านสุขภาพ ระบบอิเล็กทรอนิกส์ ระบบเทคโนโลยีสารสนเทศ มาเพิ่มความสะดวกในระบบบริการ ลดความแออัด เช่นระบบคิว (Queue) ขณะเดียวกัน ได้พัฒนาระบบฐานข้อมูลขนาดใหญ่และการวิเคราะห์ข้อมูล (Big Data Analysis) ที่เน้นใน 3 โรคหลัก คือ ตา ไต หัวใจ พร้อมทั้งพัฒนาแอปพลิเคชันสําหรับคลินิกหมอครอบครัว เพิ่มความสะดวกในการเก็บข้อมูลสุขภาพประชาชน นําเข้าระบบข้อมูลสารสนเทศด้านสุขภาพ (Health Information System Gateway : HIS Gateway) ไว้ในระบบ Cloud เพื่อง่ายต่อการดึงข้อมูลมาใช้ในการกําหนดทิศทางและนโยบายของกระทรวงสาธารณสุข ตั้งเป้าหมายในปี 2562 คลินิกหมอครอบครัวทุกแห่งมีการใช้แอปพลิเคชันสําหรับคลินิกหมอครอบครัว และเขตสุขภาพมีการนําเทคโนโลยีดิจิทัลมาใช้ในการดําเนินงานอย่างน้อยเขตละ 1 จังหวัด
****************************** 23 ตุลาคม 2561
รัฐบาลไทย-ข่าวทำเนียบรัฐบาล-นายกรัฐมนตรีย้ำหน้าที่รัฐบาลต้องดูแลคนทุกภาค ทุกกลุ่มจังหวัด  พร้อมกระจายเส้นทางคมนาคมทั่วประเทศ
วันศุกร์ที่ 3 กรกฎาคม 2563
นายกรัฐมนตรีย้ําหน้าที่รัฐบาลต้องดูแลคนทุกภาค ทุกกลุ่มจังหวัด  พร้อมกระจายเส้นทางคมนาคมทั่วประเทศ
นายกรัฐมนตรีย้ําหน้าที่รัฐบาลต้องดูแลคนทุกภาค ทุกกลุ่มจังหวัด  พร้อมกระจายเส้นทางคมนาคมทั่วไป ยืนยันทุกอย่างดําเนินการด้วยความโปร่งใส เป็นธรรม สุจริต
วันนี้ (2 ก.ค.63) ‪เวลา17.00 ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยืนยันที่ประชุมรัฐสภา รัฐบาลสั่งศึกษาระบบโลจิสติกครบขั้นตอน ทั้งลดระยะทาง การพัฒนาเส้นทางตรง รวมถึงเส้นทางที่จําเป็นพร้อมรับฟังความคิดเห็นจากส่วนรวม
นายกรัฐมนตรียืนยันในฐานะหัวหน้ารัฐบาล จะต้องเปลี่ยนแปลงยุทธศาสตร์คมนาคมขนส่งใหม่หมดทั้งประเทศ พร้อมสั่งให้กระทรวงคมนาคมไปศึกษาโครงการสร้างถนนเส้นทางสายใหม่ในอนาคต ครอบคลุมทุกพื้นที่ในประเทศ โดยถนนเส้นใหม่ต้องไม่สร้างทับซ้อนกับเส้นทางเดิม ให้ควบคู่กับโครงการสร้างรถไฟทางคู่ขนาน และจัดทําร่องทางระบายน้ําให้สามารถนําน้ําไปกักเก็บในพื้นที่ต่าง ๆ ได้ ให้เกิดแหล่งเศรษฐกิจใหม่ เมืองใหม่ เกิดการเคลื่อนย้ายของประชาชน นําไปสู่การจ้างงาน สร้างอาชีพใหม่ ตลอดแนวถนนเส้นทางใหม่ โดยทุกอย่างต้องดําเนินการด้วยความโปร่งใส เป็นธรรม และสุจริต มีการวิเคราะห์ผลกระทบทางธุรกิจ (BIA) การทําประชาพิจารณ์ให้สอดคล้องกับยุทธศาสตร์ชาติด้วย สําหรับเส้นทางมอเตอร์เวย์ เช่น เส้นทางไปจังหวัดโคราช ก็จะดูรูปแบบการลงทุน ทั้งการร่วมทุนระหว่างภาครัฐและภาคเอกชน (Public Private Partnership: PPP) เพื่อให้ดําเนินการได้ไวขึ้น ตอบสนองต่อความต้องการของประชาชนและผู้แทนราษฎร
นายกรัฐมนตรีชี้แจงที่ประชุมรัฐสภา ว่า หลายโครงการนั้นอยู่ระหว่างขั้นตอนการพิจารณาของคณะกรรมธิการเพื่อจัดสรรงบประมาณให้กับโครงการที่มีความพร้อมก่อน หากโครงการใดยังทําไม่ได้หรือยังไม่มีความพร้อมก็จะมีการจัดสรรงบประมาณไปยังโครงการอื่น ทั้งนี้ เพื่อเพิ่มประสิทธิภาพในการบริหารงบประมาณและงานของส่วนราชการด้วย
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. เปิดสวนป่าประชารัฐ เพื่อความสุขของคนไทย พื้นที่ภาคกลาง สวนพฤกษศาสตร์พุแค สระบุรี
วันเสาร์ที่ 5 พฤษภาคม 2561
ทส. เปิดสวนป่าประชารัฐ เพื่อความสุขของคนไทย พื้นที่ภาคกลาง สวนพฤกษศาสตร์พุแค สระบุรี
กระทรวงทรัพยากรธรรมชาติและสิ่งแวดล้อม เปิดโครงการป่าในเมือง สวนป่าประชารัฐ เพื่อความสุขของคนไทย พื้นที่ภาคกลาง ณ สวนพฤกษศาสตร์พุแค จังหวัดสระบุรี
วันนี้ (5 พฤษภาคม 61) กระทรวงทรัพยากรธรรมชาติและสิ่งแวดล้อม โดย กรมอุทยานแห่งชาติ สัตว์ป่า และพันธุ์พืช จัดพิธีเปิดโครงการป่าในเมือง "สวนป่าประชารัฐ เพื่อความสุขของคนไทย" พื้นที่ภาคกลาง ณ สวนพฤกษศาสตร์พุแค จังหวัดสระบุรี ในการดําเนินงานโครงการสวนป่าประชารัฐฯ ภายใต้การดูแลของกรมอุทยานแห่งชาติ สัตว์ป่า และพันธุ์พืช จะใช้พื้นที่วนอุทยาน สวนพฤกษศาสตร์ สวนรุกขชาติ หรือพื้นที่อื่นๆ ดดยเน้นพื้นที่ที่อยู่ในเขตเมืองหรือใกล้เมืองหรือชุมชน เพื่อสะดวกของประชาชนที่มาใช้ประโยชน์จากสวน มีการปรับปรุงภูมิทัศน์และสิ่งอํานวยความสะดวกต่างๆ เช่น เส้นทางวิ่ง ปั่นจักรยาน เส้นทางศึกษาธรรมชาติ ลานกีฬาและกิจกรรม หรือพื้นที่ให้ความรู้เรื่องสิ่งแวดล้อมและธรรมชาติ เป็นต้น ซึ่ง กรมอุทยานแห่งชาติ สัตว์ป่า และพันธุ์พืช ได้ดําเนินการเปิดโครงการสวนป่าประชารัฐ เพื่อความสุขของคนไทยไปแล้ว 16 แห่ง สําหรับสวนพฤกษศาสตร์พุแคเป็นแห่งที่ 17 และจะทยอยดําเนินการเปิดเพิ่มอีกให้ครบ 51 แห่ง ตามที่ได้กําหนดไว้เป็นเป้าหมาย
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ได้ให้เกียรติเดินทางไปเป็นประธานกล่าวเปิดงาน พร้อมทั้งมอบรางวัลกิจกรรมการวิ่งชมดง "Trail Fun Run" ซึ่งจัดขึ้นในช่วงเช้าก่อนพิธีเปิดงาน มอบรางวัลแก่เด็กที่ชนะกิจกรรมแข่งขันการปั้น มอบโลประกาศเกียรติคุณแก่ผู้สนับสนุนโครงการ และเป็นสักขีพยานรับมอบเงินสนับสนุนโครงการสร้างบ้านให้เลียงผา นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ผัดข้าวผัดให้ผู้บริหารระดับสูงและแขกผู้มีเกียรติร่วมชิม และเดินชมตลาดในสวน พร้อมทั้งปลูกต้นรังร่วมกัน
รัฐบาลไทย-ข่าวทำเนียบรัฐบาล-รมว.ทส. เข้าร่วมการประชุมคณะกรรมการนโยบายการรักษาผลประโยชน์ของชาติทางทะเล (นปท.) ครั้งที่ 1/2562
วันพุธที่ 11 กันยายน 2562
รมว.ทส. เข้าร่วมการประชุมคณะกรรมการนโยบายการรักษาผลประโยชน์ของชาติทางทะเล (นปท.) ครั้งที่ 1/2562
รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการนโยบายการรักษาผลประโยชน์ของชาติทางทะเล (นปท.) ครั้งที่ 1/2562 โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน
รมว.ทส. เข้าร่วมการประชุมคณะกรรมการนโยบายการรักษาผลประโยชน์ของชาติทางทะเล (นปท.) ครั้งที่ 1/2562
วันนี้ (11 กันยายน 2562) เวลา 10.00 น. ณ ห้องประชุมวิจิตรวาทการ ชั้น 3 สํานักงานสภาความมั่นคงแห่งชาติ ทําเนียบรัฐบาล รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เข้าร่วมการประชุมคณะกรรมการนโยบายการรักษาผลประโยชน์ของชาติทางทะเล (นปท.) ครั้งที่ 1/2562 โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน โดยที่ประชุมมีวาระเพื่อพิจารณา ดังนี้
- (ร่าง) ประกาศคณะกรรมการนโยบายการรักษาผลประโยชน์ของชาติทางทะเล เรื่อง การกําหนดจํานวน คุณสมบัติ หลักเกณฑ์ วิธีการแต่งตั้ง วิธีการได้มา วาระการดํารงตําแหน่ง และการพ้นจากตําแหน่งของอนุกรรมการที่เกี่ยวข้อง
- การแต่งตั้งประธานอนุกรรมการที่ปรึกษาและจัดการความรู้เพื่อผลประโยชน์ของชาติทางทะเล
รัฐบาลไทย-ข่าวทำเนียบรัฐบาล-วราวุธ! ลุยทับลานติดตามปัญหาไฟป่า​ เพิ่มขวัญกำลังใจเจ้าหน้าที่
วันจันทร์ที่ 23 มีนาคม 2563
วราวุธ! ลุยทับลานติดตามปัญหาไฟป่า​ เพิ่มขวัญกําลังใจเจ้าหน้าที่
วราวุธ! ลุยทับลานติดตามปัญหาไฟป่า​ เพิ่มขวัญกําลังใจเจ้าหน้าที่
วราวุธ! ลุยทับลานติดตามปัญหาไฟป่า​ เพิ่มขวัญกําลังใจเจ้าหน้าที่
วันนี้​ 21​ มีนาคม​ 2563​ นายว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ ลงพื้นที่อุทยานแห่งชาติ​ทับลาน​ จังหวัดปราจีนบุรี​ ตรวจติดตามสถานการณ์​ไฟป่า​ พร้อมทั้งมอบอุปกรณ์ยังชีพและดับไฟป่าเพื่อเป็นขวัญกําลังใจแก่เจ้าหน้าที่ผู้ปฎิบัติงานดับไฟป่าในพื้นที่อุทยานแห่​งชาติทับลาน​ โอกาสนี้​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ ได้รับฟังบรรยายสรุปการแก้ไขปัญหาที่ดินและปัญหาไฟป่าในพื้นที่​ พร้อมทั้งพบปะพูดคุยกับเครือข่ายกลุ่มอนุรักษ์ในพื้นที่​อุทยาน​แห่งชาติ​ทับ​ลาน
นายวราวุธ​ ศิลปอาชา​ กล่าวให้กําลังใจแก่เจ้าหน้าที่ว่า วันนี้​ ผมได้มีโอกาสมาดํารงตําแหน่งรัฐมนตรีว่าการกระทรวงทรัพยากรธรรมชาติและสิ่งแวดล้อม 8 เดือนแล้ว ได้เห็นการทํางานของข้าราชการเจ้าหน้าที่ ทุกๆ​ คน​ วันนี้ถึงได้เข้าใจว่า การปฏิบัติหน้าที่ดูแลผืนป่ารักษาผืนน้ํา ของประเทศไทยนั้นความยากความเสี่ยง ไม่ได้ต่างอะไรกับทหารทั้งหลายที่เฝ้าดูแนวรั้วของประเทศไทยนี้ ต้องอาศัยทั้งความรัก​ ความสามัคคี อาศัยความเสียสละ ที่สําคัญที่สุด ต้องอาศัยความมีวินัยในการที่จะปกป้องทรัพยากรธรรมชาติของแผ่นดินไทยไว้ให้กับลูกหลาน​ ให้กับคนรุ่นต่อๆ​ ไป
ผมขอเป็นกําลังใจให้กับเจ้าหน้าที่ทุกคน​ ในฐานะที่เป็นคนไทยคนหนึ่ง วันนี้พวกเรารู้สึกดีใจที่มีเจ้าหน้าที่ของกรมอุทยาน​ กรมป่าไม้​ กองกําลังผสม เราดีใจที่มีพี่น้องประชาชนที่อยู่ในผืนป่าที่พวกเราหวงแหน พี่คอยเฝ้าดูแลที่คอยเป็นห่วงเป็นใย ที่เสียสละความสุขส่วนตัว และพร้อมที่จะไปแก้ไขปัญหา​
รัฐบาลไทย-ข่าวทำเนียบรัฐบาล-รมว.มท. เป็นประธานพิธีถวายผ้าพระกฐินพระราชทานของกระทรวงมหาดไทย ประจำปี พ.ศ. 2560 ณ วัดราชสิทธาราม ราชวรวิหาร เขตบางกอกใหญ่ กรุงเทพมหานคร
วันศุกร์ที่ 3 พฤศจิกายน 2560
รมว.มท. เป็นประธานพิธีถวายผ้าพระกฐินพระราชทานของกระทรวงมหาดไทย ประจําปี พ.ศ. 2560 ณ วัดราชสิทธาราม ราชวรวิหาร เขตบางกอกใหญ่ กรุงเทพมหานคร
รมว.มท. เป็นประธานพิธีถวายผ้าพระกฐินพระราชทานของกระทรวงมหาดไทย ประจําปี พ.ศ. 2560
ณ วัดราชสิทธาราม ราชวรวิหาร เขตบางกอกใหญ่ กรุงเทพมหานคร
วันนี้ (2 พ.ย. 60) เวลา 14.00 น.ที่วัดราชสิทธาราม ราชวรวิหาร แขวงวัดอรุณ เขตบางกอกใหญ่ กรุงเทพมหานครพลเอก อนุพงษ์เผ่าจินดา รัฐมนตรีว่าการกระทรวงมหาดไทย เป็นประธานในพิธีถวายผ้าพระกฐินพระราชทานของกระทรวงมหาดไทย ประจําปี พ.ศ.2560 โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย และคณะผู้บริหารระดับสูงของกระทรวงมหาดไทย ข้าราชการ เจ้าหน้าที่จากหน่วยงานในสังกัดกระทรวงมหาดไทย ตลอดจนบริษัท ห้างร้าน และประชาชนผู้มีจิตศรัทธา เข้าร่วมในพิธีฯ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า การถวายผ้าพระกฐิน หรือ การทอดกฐิน”เป็นประเพณีที่ปฏิบัติสืบต่อกันมาเป็นเวลานาน และควรที่จะอนุรักษ์และส่งเสริมให้คงอยู่สืบไปเพื่อเป็นการทํานุบํารุงพระพุทธศาสนา สําหรับปี พ.ศ. 2560 นี้ กระทรวงมหาดไทยได้รับพระมหากรุณาธิคุณ ทรงพระกรุณา
โปรดเกล้าโปรดกระหม่อมพระราชทานผ้าพระกฐินไปทอดถวายยังพระอารามหลวง ณ วัดราชสิทธาราม ราชวรวิหาร แขวงวัดอรุณ เขตบางกอกใหญ่ กรุงเทพมหานครโดยพิธีถวายผ้าพระกฐินพระราชทานในวันนี้ ประกอบด้วย มีพิธีถวายเครื่องบริวารพระกฐินพระราชทาน ได้แก่ บาตร เครื่องอัฐบริขาร ตาลปัตรฯ และเครื่องไทยธรรม แด่พระสงฆ์รูปที่ครองผ้า และถวายเงินที่ผู้มีจิตศรัทธาร่วมโดยเสด็จพระราชกุศลแด่เจ้าอาวาสเพื่อถวายแด่พระภิกษุ สามเณร เพื่อนําไปบูรณปฏิสังขรณ์พระอาราม หรือทํานุบํารุงพระพุทธศาสนา และสนับสนุนกิจกรรมต่างๆ ของวัด พร้อมทั้งมอบเงินให้แก่โรงเรียนวัดราชสิทธาราม และโรงเรียนฤทธิณรงค์รอน เพื่อเป็นทุนบํารุงการศึกษาแก่นักเรียน
สําหรับประวัติและความเป็นมาของวัดราชสิทธารามเป็นพระอารามหลวงชั้นโท ชนิดราชวรวิหาร เดิมชื่อว่า“วัดพลับ”ตั้งอยู่ริมคลองบางกอกใหญ่ แขวงวัดอรุณ เขตบางกอกใหญ่ กรุงเทพมหานคร เป็นวัดโบราณมีมาแล้วตั้งแต่สมัยกรุงศรีอยุธยา เมื่อพระบาทสมเด็จพระพุทธยอดฟ้าจุฬาโลกมหาราช ได้ทรงพระกรุณาโปรดเกล้าฯ ให้สร้างวัดขึ้นใหม่อีกแห่งหนึ่งซึ่งอยู่ติดกันกับวัดพลับ แล้วโปรดเกล้าฯ ให้รวมเป็นวัดเดียวกัน แต่ยังคงเรียกชื่อว่าวัดพลับเช่นเดิม และยังเป็นที่จําพรรษาของพระญาณสังวรเถร (สุก) พระราชาคณะฝ่ายวิปัสสนาธุระที่พระองค์ทรงเคารพเลื่อมใส และโปรดให้พระบรมวงศานุวงศ์มาศึกษากรรมฐานกับพระญาณสังวรเถร ทําให้วัดราชสิทธารามเป็นสํานักปฏิบัติธรรมที่สําคัญมาแต่ครั้งนั้น และต่อมาในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ทรงโปรดเกล้าฯ ให้บูรณะและสร้างเสนาสนะเพิ่มเติม เช่น พระอุโบสถ พระวิหารหลวง ศาลาการเปรียญ พระตําหนักเก๋งจีน และพระเจดีย์ รวมทั้งให้ทําการฉลองและพระราชทานนามใหม่ว่า “วัดราชสิทธาราม” ตั้งแต่ปีพ.ศ.2374 โดยเฉพาะพระเจดีย์ซึ่งต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ทรงโปรดให้บูรณะ และพระราชทานนามว่า“พระสิราศนเจดีย์”และสถาปนาพระเจดีย์ขึ้นอีกองค์หนึ่งที่มีรูปแบบเดียวกันสําหรับคู่กัน พระราชทานนามว่า“พระสิรจุมภฏเจดีย์”.
ครั้งที่ 161/2560
รัฐบาลไทย-ข่าวทำเนียบรัฐบาล-ชิมช้อปใช้มอบรถมอเตอร์ไซค์พร้อมจับรางวัลครั้งที่ 4 ชวนใช้จ่ายช่วงตรุษจีนลุ้นรับรถยนต์และรถกระบะ
วันศุกร์ที่ 17 มกราคม 2563
ชิมช้อปใช้มอบรถมอเตอร์ไซค์พร้อมจับรางวัลครั้งที่ 4 ชวนใช้จ่ายช่วงตรุษจีนลุ้นรับรถยนต์และรถกระบะ
ธ.กรุงไทยร่วมมอบรางวัลให้กับผู้โชคดีจากการจับรางวัลชิมช้อปใช้ ครั้งที่ 3 หลังจากนั้น ได้จับรางวัลชิมช้อปใช้ครั้งที่ 4  จํานวน 84  รางวัล โดยผู้ใช้จ่ายผ่านกระเป๋า G - Wallet 2 ที่มีสิทธิ์ลุ้นรางวัลในครั้งนี้ มีจํานวน กว่า 4 แสนสิทธิ์
ในวันนี้ ( 17 มกราคม 2563 ) นายเทิดชัย วิรุฬห์พานิช ผู้ช่วยกรรมการผู้จัดการใหญ่อาวุโส สายงานเครือข่ายธุรกิจขนาดเล็กและรายย่อย พร้อมผู้บริหารธนาคารกรุงไทย ร่วมมอบรางวัลให้กับผู้โชคดีจากการจับรางวัลชิมช้อปใช้ ครั้งที่ 3 หลังจากนั้น ได้จับรางวัลชิมช้อปใช้ครั้งที่ 4 จํานวน 84 รางวัล โดยผู้ใช้จ่ายผ่านกระเป๋า G - Wallet 2 ที่มีสิทธิ์ลุ้นรางวัลในครั้งนี้ มีจํานวน กว่า 4 แสนสิทธิ์ และร้านค้ามีจํานวนเกือบ 8 หมื่นสิทธิ์
นายเทิดชัย วิรุฬห์พานิช เปิดเผยว่า การจับรางวัลครั้งที่ 4 เป็นการจับรางวัลของผู้ใช้จ่ายผ่านกระเป๋า G-Wallet 2 ระหว่างวันที่ 8 – 14 มกราคม 2563 รางวัลในครั้งนี้มีจํานวน 84 รางวัล เป็นรางวัลของผู้ใช้จ่ายผ่านกระเป๋า G-Wallet 2 จํานวน 67 รางวัล ประกอบด้วย รถมอเตอร์ไซค์ Honda New PCX150 จํานวน 2 คัน TVSumsung TV55RU7400 จํานวน 4 รางวัล ทองคําหนัก 1 บาท จํานวน 8 รางวัล และทองคําหนัก 50 สตางค์ จํานวน 53 รางวัล เป็นของร้านค้าจํานวน 17 รางวัล ประกอบด้วย ทองคําหนัก 1 บาท จํานวน 2 รางวัล และทองคําหนัก 50 สตางค์ จํานวน 15 รางวัล
ในช่วงเทศกาลตรุษจีน คาดว่าจะมีการใช้จ่ายซื้อสินค้าที่เกี่ยวข้องกับเทศกาลเพิ่มขึ้น ผู้ได้รับสิทธิ์ สามารถเลือกโรงแรม รีสอร์ท และร้านอาหารชื่อดัง ที่เข้าร่วมโครงการได้ ซึ่งมีครอบคลุมทุกภูมิภาคของประเทศ ตอบโจทย์ทุกความต้องการของผู้รับสิทธิ์ โดยยอดใช้จ่ายผ่าน G-Wallet 2 ตั้งแต่ 10,000 – 30,000 บาท รับสิทธิ์ได้เงินคืน 15%และยอดใช้จ่ายตั้งแต่ 30,000 - 50,000 บาท รับสิทธิ์เงินคืน 20% รวมเงินคืนสูงสุด 8,500 บาท โดยรัฐบาลจะคืนเงินให้ทุกวันที่ 15 ของเดือนถัดไป และยอดใช้จ่ายสะสมทุก 1,000 บาท ยังได้รับ 1 สิทธิ์ในการลุ้นของรางวัล ส่วนร้านค้าที่มียอดสลิป 100 บาท ได้รับ 1 สิทธิ์ในการลุ้นทอง
สําหรับผู้โชคดีจากการจับรางวัลชิมช้อปใช้ ครั้งที่ 4 ได้รับรถมอเตอร์ไซค์ Honda New PCX150 ได้แก่ 1. คุณสุทราสินี สะเมนรัมย์ 2. คุณฮับเส๊าะ สาและ ส่วนรางวัลอื่นๆ จะประกาศรายชื่อผู้โชคดีผ่านทางเว็บไซต์ www.ชิมช้อปใช้.com การจับรางวัลยังมีอีก 2 ครั้ง คือ ในวันที่ 24 มกราคม 2563 ผู้ใช้จ่ายระหว่างวันที่ 15-21 มกราคม 2563 และ วันที่ 3 กุมภาพันธ์ 2563 ผู้ใช้จ่ายระหว่างวันที่ 22-31 มกราคม 2563 สําหรับรางวัลใหญ่รถยนต์ Toyota Altis และรถกระบะ Toyota Hilux Revo 2 ประตู คันที่ 3 ซึ่งจะจับรางวัลในวันที่ 3 กุมภาพันธ์ 2563 นั้น จะรวมผู้ใช้จ่ายระหว่างวันที่ 27 กันยายน 2562 - 31 มกราคม 2563
ฝ่ายกลยุทธ์การตลาด
โทร.0-2208-4174-8
รัฐบาลไทย-ข่าวทำเนียบรัฐบาล-นายกฯ ห่วงพนันบอลโลก เตือนดูอย่างเหมาะสมไม่ให้กระทบชีวิต กำชับ ศธ. ดูแลเด็กและเยาวชนให้ห่างไกลการพนัน ย้ำคนไทยต้องระวังไม่เล่นพนันออนไลน์-สถานบันเทิง-ร้านอาหาร
วันเสาร์ที่ 16 มิถุนายน 2561
นายกฯ ห่วงพนันบอลโลก เตือนดูอย่างเหมาะสมไม่ให้กระทบชีวิต กําชับ ศธ. ดูแลเด็กและเยาวชนให้ห่างไกลการพนัน ย้ําคนไทยต้องระวังไม่เล่นพนันออนไลน์-สถานบันเทิง-ร้านอาหาร
นายกฯ ห่วงพนันบอลโลก เตือนดูอย่างเหมาะสมไม่ให้กระทบชีวิต กําชับ ศธ. ดูแลเด็กและเยาวชนให้ห่างไกลการพนัน ย้ําคนไทยต้องระวังไม่เล่นพนันออนไลน์-สถานบันเทิง-ร้านอาหาร
วันนี้ (16 มิถุนายน 2561) พลเอก ประยุทธ์ จันทร์โอชา นายกรัฐมนตรี ห่วงใยปัญหาการเล่นพนันทายผลฟุตบอลโลก 2018 โดยอยากให้ประชาชนรับชมการถ่ายทอดสดการแข่งขันด้วยความพอดี ต้องไม่ให้กระทบต่อสุขภาพหรือประสิทธิภาพในการเรียนและการทํางาน และที่สําคัญต้องไม่ยุ่งเกี่ยวกับการพนันอย่างเด็ดขาดเพราะอาจเสี่ยงต่ออันตราย หากติดหนี้และไม่สามารถชดใช้ได้
"นายกฯ เป็นห่วงเด็กและเยาวชนเป็นพิเศษ เพราะคิดว่าบางคนอาจจะตั้งใจเล่นการพนันกับคนใกล้ชิด เพื่อน หรือคนในชุมชน ซึ่งอาจเล่นแบบติดปลายนวมเพื่อความสนุกสนานและมือเติบเล่นมากขึ้นเรื่อย ๆ หรือบางคนอาจเล่นแบบหวังได้เงินเป็นกอบเป็นกําในครั้งเดียว ก็ล้วนแล้วแต่ไม่ดีทั้งสิ้น จึงได้กําชับให้กระทรวงศึกษาธิการสร้างความรู้เข้าใจแก่เด็กและเยาวชนทั้งในระบบโรงเรียนและนอกระบบโรงเรียน และขอความร่วมมือผู้ปกครองให้ดูแลบุตรหลานไม่ให้เกี่ยวข้องกับการพนันเป็นอันขาด"
ทั้งนี้ พ.ร.บ.คุ้มครองเด็ก ปี 2546 ห้ามเด็กเข้าไปยุ่งเกี่ยวกับการพนัน หากมีเด็กอายุต่ํากว่า 15 ปี เล่นการพนัน เจ้าหน้าที่จะดําเนินคดีกับผู้ปกครองของเด็กด้วย โดยมีโทษจําคุกไม่เกิน 3 เดือน ปรับไม่เกิน 30,000 บาท หรือทั้งจําทั้งปรับ
นายกรัฐมนตรียังกล่าวด้วยว่า เจ้าหน้าที่ตํารวจจะเฝ้าติดตามการเล่นพนันออนไลน์ทุกรูปแบบ ทั้งทางเว็บไซต์และแอปพลิเคชันบนโทรศัพท์มือถือ จึงขอเตือนไปยังผู้ที่คิดจะเล่นพนันออนไลน์ เพียงแค่สมัครเป็นสมาชิกหรือมีความเคลื่อนไหวทางการเงินผิดปกติก็อาจเข้าข่ายผิดกฎหมายและถูกดําเนินคดีได้ รวมทั้งพริตตี้หรือเน็ตไอดอลที่โฆษณาชักชวนให้คนเข้าไปเล่นการพนันก็มีความผิดด้วยเช่นกัน
นอกจากนี้ สถานบันเทิงและร้านอาหารต่าง ๆ จะต้องไม่ปล่อยปะละเลยให้มีการเล่นพนัน เพราะอาจจะถูกสั่งปิดและห้ามไม่ให้เปิดสถานบริการเป็นเวลา 5 ปี ตามคําสั่ง หัวหน้า คสช. ที่ 46 / 2559 อีกด้วย
-----------------------------------------
รัฐบาลไทย-ข่าวทำเนียบรัฐบาล-‘ผู้ตรวจแรงงาน’ ร่วมเสวนาในงานแถลงข่าว ‘ความร่วมมือส่งเสริมสุขภาพและป้องกันโรคคนวัยทำงาน’
วันพฤหัสบดีที่ 8 สิงหาคม 2562
‘ผู้ตรวจแรงงาน’ ร่วมเสวนาในงานแถลงข่าว ‘ความร่วมมือส่งเสริมสุขภาพและป้องกันโรคคนวัยทํางาน’
ผู้ตรวจราชการกระทรวงแรงงาน ร่วมเสวนาในงานแถลงข่าว พิธีลงนามบันทึกข้อตกลงความร่วมมือ 8 หน่วยงานรัฐและเอกชน ขับเคลื่อนนโยบายส่งเสริมสุขภาพและป้องกันโรคแก่คนวัยทํางานในสถานประกอบการให้มีสุขภาพที่ดีอย่างยั่งยืน
วันนี้ (8 ส.ค. 62) เวลา 09.30 น. นายสุทธิ สุโกศล ปลัดกระทรวงแรงงาน มอบหมายให้ นายทศพล กฤตวงศ์วิมาน ผู้ตรวจราชการกระทรวงแรงงาน ร่วมงานเสวนาและการงานแถลงข่าว พิธีลงนามบันทึกข้อตกลงความร่วมมือด้านการส่งเสริมสุขภาพและป้องกันโรคคนวัยทํางานในสถานประกอบการ โดยมี นายสาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานในงานแถลงข่าว ณ ห้อง SALON A ชั้น 2 โรงแรมสวิสโซเทล รัชดา กรุงเทพฯ โดย ผู้ตรวจราชการกระทรวงแรงงาน กล่าวว่า “กระทรวงแรงงานมีวิสัยทัศน์ คือ แรงงานมีศักยภาพสูง และมีคุณภาพชีวิตที่ดี ภายใต้พันธกิจ การเพิ่มศักยภาพแรงงาน และผู้ประกอบการ ให้พร้อมรับกับสถานการณ์ที่เปลี่ยนแปลง และให้สอดคล้องกับทิศทางการพัฒนาของประเทศ คุ้มครอง และส่งเสริมให้แรงงานมีความมั่นคงในการทํางาน มีหลักประกัน และมีคุณภาพชีวิตที่ดี รวมถึงบูรณาการความร่วมมือกับภาคีเครือข่ายที่เกี่ยวข้องในการขับเคลื่อนงานด้านการส่งเสริมสุขภาพ และป้องกันโรค ให้แก่ ประชาชนวัยทํางานและผู้ประกันตนวัยแรงงานทุกกลุ่มในสถานพยาบาลและสถานประกอบการ และสนับสนุนให้ดําเนินการขับเคลื่อนงานส่งเสริมสุขภาพและป้องกันโรค เพื่อให้เกิดกลไกระดับนโยบาย ระดับพื้นที่ ระดับจังหวัด และระหว่างหน่วยงาน”
โดยพิธีลงนามบันทึกข้อตกลงความร่วมมือด้านการส่งเสริมสุขภาพและป้องกันโรคคนวัยทํางานในสถานประกอบการ เป็นการบูรณาการความร่วมมือระหว่างหน่วยงานภาครัฐและเอกชน 8 หน่วยงาน อันประกอบด้วย กระทรวงมหาดไทย กระทรวงแรงงาน กระทรวงสาธารณสุข กระทรวงอุตสาหกรรม กรุงเทพมหานคร สภาอุตสาหกรรม และสมาคมโรงพยาบาลเอกชน โดยการสนับสนุนของ สสส. สําหรับพิธีลงนามบันทึกข้อตกลงความร่วมมือด้านการส่งเสริมสุขภาพและป้องกันโรค คนวัยทํางานในสถานประกอบการ จะจัดขึ้นในวันที่ 12 กันยายน 2562 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
8 สิงหาคม 2562
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เปิดโครงการเพิ่มศักยภาพการแข่งขันสหกรณ์ผู้เลี้ยงโคนม
วันอังคารที่ 18 ธันวาคม 2561
รัฐมนตรีช่วยเกษตรฯ เปิดโครงการเพิ่มศักยภาพการแข่งขันสหกรณ์ผู้เลี้ยงโคนม
รัฐมนตรีช่วยเกษตรฯ เปิดโครงการเพิ่มศักยภาพการแข่งขันสหกรณ์ผู้เลี้ยงโคนม ของสหกรณ์โคนมการเกษตรไชยปราการ จํากัด
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดโครงการเพิ่มศักยภาพการแข่งขันสหกรณ์ผู้เลี้ยงโคนม ณ สหกรณ์โคนมการเกษตรไชยปราการ จํากัด อ.ไชยปราการ จ.เชียงใหม่ ว่า กระทรวงเกษตรฯ โดยกรมปศุสัตว์ กรมส่งเสริมสหกรณ์ และหน่วยงานที่เกี่ยวข้อง ได้ลงพื้นที่ตรวจเยี่ยมการดําเนินงานของสหกรณ์โคนมการเกษตรไชยปราการ จํากัด เพื่อเตรียมความพร้อมให้กับพี่น้องเกษตรกรผู้เลี้ยงโคนมในการสร้างขีดความสามารถในการแข่งขันในการผลิตน้ํานม ให้มีต้นทุนที่มีความเหมาะสม ทั้งในเรื่องการเพิ่มผลผลิตต่อตัวแม่โค และการลดต้นทุนการผลิต ถ้าสามารถทําทั้ง 2 แนวทางนี้พร้อมกันไปได้ จะทําให้ขีดการแข่งขันของน้ํานมของเกษตรกรชาวไทยสามารถแข่งขันได้ ซึ่งสหกรณ์โคนมการเกษตรไชยปราการ จํากัด เป็นสหกรณ์โคนมที่มีความเข้มแข็ง พี่น้องเกษตรกรผู้เลี้ยงโคนมมีวินัยในการเลี้ยงโคนม มีความรักในอาชีพ มีความผูกพันธุ์ โดยร่วมกันสร้างจรรยาบรรณในการผลิตน้ํานมที่มีคุณภาพ รวมถึงได้มีการรวมตัวกันเป็นสหกรณ์ที่เข็มแข็ง และมีแนวคิดที่จะทําให้การเลี้ยงโคนมทั้งระบบมีประสิทธิภาพสูงขึ้น
สําหรับในส่วนของกระทรวงเกษตรและสหกรณ์ มีการสนับสนุนเกษตรกรผู้เลี้ยงโคนมในการผลิตน้ํานมดิบที่มีคุณภาพ ซึ่งกระทรวงเกษตรฯ ได้จัดสรรงบประมาณ ในปี 2559 ให้สหกรณ์โคนมการเกษตรไชยปราการ จํากัด ในโครงการเพิ่มศักยภาพการแข่งขันสหกรณ์ผู้เลี้ยงโคนม จํานวน 7,700,000 บาท ในการดําเนินโครงการธนาคารโคทดแทนฝูง และการผลิตอาหารหยาบ TMR แก่ลูกโคสาวในโครงการ เพื่อเป็นการส่งเสริมการลดภาระเลี้ยงลูกโคและโคสาว โดยรับฝากลูกโคอายุระหว่าง 4 – 6 เดือน จากสมาชิกมาเลี้ยงดูในฟาร์ม เพื่อเลี้ยงดูตามหลักวิชาการจนกระทั่งโตเป็นแม่โคสาวท้อง 3 เดือน พร้อมให้สมาชิกมาไถ่ถอนคืน ซึ่งสมาชิกจะได้รับประโยชน์จากต้นทุนที่ลดลงจากการเลี้ยง อีกทั้งยังช่วยให้ได้ผลผลิตที่มีคุณภาพผ่านการบริหารจัดการฟาร์ม อาหารสัตว์สุขอนามัยสัตว์ที่เหมาะสม และในปีงบประมาณ 2561 สหกรณ์โคนมการเกษตรไชยปราการ จํากัด ยังได้รับการจัดสรรงบประมาณจากภาครัฐ ตามโครงการส่งเสริมการใช้เครื่องจักรกลการเกษตรทดแทนแรงงานเกษตร จํานวน 6,576,400 บาท เพื่อสนับสนุนการก่อสร้างโครงการ Feed center เพื่อจําหน่ายให้แก่สมาชิกของสหกรณ์ และสหกรณ์โคนมในพื้นที่ใกล้เคียง ช่วยให้เกษตรกรผู้เลี้ยงโคนมที่เป็นสมาชิก สามารถลดต้นทุนการผลิต เพิ่มรายได้ ลดรายจ่ายได้
"ปัจจุบันในพื้นที่ภาคเหนือ มีความชัดเจนในการพัฒนาการเลี้ยงโคนมตั้งแต่ต้นทางจนถึงปลายทางอย่างมีระบบ และพัฒนาสู่มาตรฐานฟาร์มโคนม ที่เป็นจุดแข็งและเป็นการส่งเสริมและพัฒนาอาชีพของผู้เลี้ยงโคนม เพื่อให้ผู้เลี้ยงโคนมมีความมั่นคงในอาชีพได้อย่างยั่งยืน อย่างไรก็ตาม การดําเนินการตามโครงการฯ ดังกล่าว จะสามารถยกระดับชีวิตความเป็นอยู่ของสมาชิกให้ดียิ่งขึ้น และสหกรณ์ฯ มีการพัฒนาไปสู่ความเข้มแข็ง ทําให้เกิดการพัฒนาคน พัฒนาท้องถิ่น พัฒนาด้านเศรษฐกิจและสังคมของอําเภอไชยปราการได้อย่างมั่นคงและยั่งยืน รวมทั้งทําให้การประกอบอาชีพการเลี้ยงโคนมของสมาชิกประสบผลสําเร็จต่อไปในอนาคต" นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai